## ALGIRDAS GEČAS Liepų 24 - 21 Šilutė

## Šilutės rajono sporto tarybai 2009 01 16

## Šilutės sporto tarybos pirmininko 2008 m. veiklos ataskaita

Šilutės rajono sporto taryba ( toliau - Sporto taryba) yra kolegiali visuomeninė institucija, veikianti prie VšĮ ' Šilutės sportas' ir sudaryta iš Šilutės rajono tarybos, savivaldybės administracijos, visuomeninių sporto klubų bei visuomenės atstovų. Sporto tarybą sudaro 13 asmenų. 2007 birželio 21 d. savivaldybės tarybos nutarimu Nr. T1 - 123 Sporto tarybos nariais buvo patvirtinti: B. Bartušienė, A. Gečas ( pirmame posėdyje vienbalsiai išrinktas pirmininku) J. Gricevičienė, D. Gricevičius, J. Grigonis, J. Jaunius, A. Lileikis, V. Murauskas, A. Nausėda, J. Purlys, S. Svipaitė, A. Šeputis ir R. Taršauskas. 2008 m. Sporto tarybos sudėtyje įvyko pasikeitimai - A. Nausėdą pakeitė S. Varkalis, o S. Svipaitę pakeitė Č. Normantas. Šiuos pasikeitimus lėmė tai, kad A. Nausėda paliko VšĮ ' Šilutės krepšinis' direktoriaus pareigas, o Č. Normantas buvo paskirtas Sporto taryboje atstovauti Šilutės rajono kūno kultūros mokytojų metodinį ratelį. Galime teigti, kad Sporto tarybos sudarymas siekiant atstovauti įvairias interesų grupes pasiteisino. Sporto tarybos nariai gerai lankė tarybos posėdžius, daugelis jų buvo aktyvūs teikdami įvairius siūlymus bei paklausimus.

## Apie Sporto tarybos veiklą 2008 m.

Pagal galiojančius Sporto tarybos nuostatus jos veiklai vadovauja vienerių metų kadencijai renkamas pirmininkas, o pats Sporto tarybos darbas planuojamas ketvirčiais. 2008 m. Sporto taryba rinkosi į keturis eilinius posėdžius, kaip tai ir buvo numatyta jos darbo plane. Posėdžiuose buvo aptarti svarbūs Šilutės rajono sporto plėtojimo bei sportinės veiklos klausimai. Sporto taryba aktyviai talkino VšĮ ' Šilutės sportas' bei savivaldybės administracijai įgyvendinant Šilutės rajono sportinės veiklos strategiją. Sporto taryba svarstė ir kelis kartus raštu kreipėsi į Šilutės rajono savivaldybės tarybą, merą bei administracijos direktorių dėl Šilutės rajono sporto bazių padėties ir problemų sprendimų būdų, dėl sporto klubų veiklos finansavimo, dėl geriausių rajono sportininkų skatinimo sistemos sukūrimo. Taip pat buvo aptarti klausimai ir pateikti siūlymai Šilutės rajono vadovams dėl Šilutės rajono aeroklubo dalyvavimo Europos čempionate Lenkijoje ir finansinės paramos skyrimo, dėl Lietuvos rankų lenkimo federacijos prašymo dalyvauti pasaulio čempionate Kanadoje ir finansinės paramos skyrimo. Kaip Sporto tarybos pirmininkas, itin daug dėmesio skyrėme sporto klubų finansavimo didinimui, Verdainės pagrindinės mokyklos sporto bazės padėčiai pagerinti, irklavimo bazės, esančios Šilutės prieplaukos teritorijoje, sunkiosios atletikos salės ir čia sportuojančių sportininkų problemoms spręsti. Taip pat didelis dėmesys buvo skiriamas Šilutės rajono kaimiškųjų mokyklų mokinių sportiniam ugdymui ir vietos seniūnijų bendruomenių užimtumui gerinti. Šioje Sporto tarybos veiklos srityje itin pasižymėjo Sporto tarybos nariai Švėkšnos seniūnas A. Šeputis, Šilutės sporto mokyklos direktorius A. Lileikis bei kiti Sporto tarybos nariai. Kiekvienu atveju, kai kildavo kokios nors sportinio gyvenimo problemos, buvo stengiamasi iškilusius klausimus spręsti gerai įsigilinus į problemos esmę ir kolegialiai priimant optimaliausius galimus sprendimus. Čia labai daug nuveikė ir Sporto tarybos valdyba, sudaryta iš penkių asmenų - J. Jauniaus, D. Gricevičiaus, J. Grigonio, A. Lileikio ir A. Gečo. Valdyba buvo šaukiama iškilus būtinybei aptarti neatidėliotinus sportinio gyvenimo klausimus, taip pat ir ruošiantis Sporto tarybos posėdžiams aptariant jų darbotvarkę ir kitus svarbius klausimus. Sporto tarybos valdybos nariai 2008 m. gruodžio 15 d. aplankė Degučių, Gardamo ir Pašyšių pagrindines mokyklas ir domėjosi šių mokyklų sporto bazių ir vaikų sportinio ugdymo padėtimi bei vietos gyventojų sportiniu gyvenimu. Šios mokyklos buvo pasirinktos todėl, kad tai